ИНСТРУКТАЖ НА УЧЕНИКА
ЗА НАЦИОНАЛНО ВЪНШНО ОЦЕНЯВАНЕ (НВО) В КРАЯ НА IV КЛАС 

· В изпитната зала влизат само учениците от предварително оповестения списък, като се спазват необходимите противоепидемични мерки - мерене на температура, наличие на маски/шлемове, дезинфекция на ръцете, дистанция от 1,5 м между учениците.
· Не се допуска струпване на ученици в коридорите пред изпитните зали и пред санитарните помещения.
· Определеното работно място в залата, обозначено с етикет с името на ученика, се заема не по-късно от 9,45 часа.
· За изпита се носи химикалка, която пише с черен цвят, молив и гума, а за изпита по математика – и линия, пергел, триъгълник. Ученик с нарушено зрение носи и брайлова машина, брайлов дисплей, брайлови прибори за чертане, техническо средство за уголемяване на шрифта при работа с компютър и оптични средства.
· Не се допуска размяната или ползването на едни и същи вещи, пособия и др. от няколко ученици едновременно, като всеки ученик ползва само лични пишещи средства.
· Всички технически средства за комуникация  се изключват и се предават на квестора, който ги поставя на видно място.  
· Инструктажът с изискванията за анонимност на изпитната работа се изслушва от всички.
· Всеки ученик получава от квестора бланка за отговори, в която предварително квесторът е написал трите имена и входящия номер на ученика.
· След внасянето в залата на изпитния материал всеки ученик получава от квестора теста, а за изпита по математика – и лист за чернова, и се запознава с начина на работа с изпитния материал (всеки въпрос от теста се прочита и в бланката за отговори при съответния номер на въпроса в кръгчето с буквата на верния му отговор се отбелязва със знака Х).
· След записване времето за начало и край на изпита върху класната дъска ученикът прочита теста, без да преписва върху изпитната си работа текста, записан на дъската от квесторите. 
·  Всяка задача от теста се решава, като верният й отговор се отбелязва/записва върху бланката за отговори с черен цвят на химикалката или се  чертае с черен молив.  
· Допуска се работа върху изпитния материал, но поради това, че изпитният тест и черновата по математика няма да бъдат проверявани, верният отговор задължително се отбелязва в бланката за отговори. 
· Инструкциите, които се чуват от записа на аудионосителя за диктовката по български език и литература, се изпълняват точно, като диктовката се пише върху бланката за отговори. 
· След приключване на определеното време за работа се предава на квестора бланката за отговори, изпитния материал и използваните листове за чернова. 
· По време на изпита не се шуми и не се извършват действия, които възпрепятстват работата на останалите ученици. 
·  От изпитната зала може да се излиза след изтичане на 30 минути от началото на изпита и по всяко време след това, в случай че ученикът е приключил и е предал надлежно изпитната си работа.
· От  НВО се отстранява ученикът и изпитната му работа не се оценява, ако:
1. преписва от работата на друг ученик, от хартиен носител или от технически устройства (мобилни телефони, калкулатори, таблети и др.);
2. използва мобилен телефон или друго техническо средство за комуникация; 
3. изнася извън залата изпитни материали или информация за съдържанието им;
4. нарушава анонимността на изпитната работа чрез поставяне върху нея на знаци, имена и др. (с изключение на онези, които са част от изпитния материал и може или трябва да бъдат отбелязани в някой от отговорите).
· Изпитна работа, за която е установено нарушаване на изискванията за анонимност, се анулира и не се оценява.
· [bookmark: _GoBack]След приключване на работата си предава на квестора бланката за отговори, изпитния материал и листовете за чернова и след като се подпише в протокола на квестора, незабавно напуска залата.

